**ZÁPIS DETÍ DO PRVÉHO ROČNÍKA ZÁKLADNEJ ŠKOLY**

V zmysle VZN č.11/2015 mesta Detva o určení miesta a času zápisu detí na plnenie povinnej školskej dochádzky v základných školách v zriaďovateľskej pôsobnosti mesta Detva sa **zápis detí do prvého ročníka** pre školský rok 2019/2020 bude konať v dňoch **16. a 17. apríla 2019** ( utorok a streda ) v čase **od 14,00 hod do 17,00 hod.**

**V zriaďovateľskej pôsobnosti mesta Detva sú 4 základné školy :**

1. Základná škola, Kukučínova 480/6, Detva

2. Základná škola s materskou školou Alexandra Vagača, Štúrova 12, Detva

3. Základná škola, Obrancov mieru 884/23, Detva

4. Základná škola Júliusa Juraja Thurzu, A. Bernoláka 20, Detva

Bližšie informácie o zápise detí do prvého ročníka budú mať deti na svojich webových stránkach.

**Informácie pre rodičov**

**Zákonný zástupca dieťaťa, ktoré dovŕši šiesty rok veku do 31. augusta 2019 a má trvalý pobyt na území Slovenskej republiky je povinný prihlásiť svoje dieťa** na plnenie povinnej školskej dochádzky v základnej škole v školskom obvode, v ktorom má trvalý pobyt (spádová škola), ak pre neho zákonný zástupca nevyberie inú základnú školu.

Rodičia, ktorých deti budú navštevovať **základnú školu mimo územia Slovenskej republiky**, musia písomne požiadať riaditeľa kmeňovej školy (do ktorej dieťa zapísali) o povolenie plniť povinnú školskú dochádzku v zahraničí.

Ak dieťa po dovŕšení šiesteho roku veku **nedosiahlo školskú spôsobilosť**, rodič **požiada o odklad** plnenia povinnej školskej dochádzky riaditeľa školy, do ktorej dieťa zapísal a žiadosť doloží odporučením všeobecného lekára pre deti a dorast a odporučením príslušného zariadenia výchovného poradenstva a prevencie. **Riaditeľ školy na základe žiadosti** rozhodne o odklade začiatku plnenia povinnej školskej dochádzky dieťaťa o jeden školský rok.

Podrobnejšie informácie poskytnú riaditelia základných škôl.

Mgr. Anna Budáčová

Spoločný školský úrad Detva